Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR in 26/14) izdaja Vlada Republike Slovenije

**Uredbo o izvajanju ukrepa LEADER iz naslova Programa razvoja podeželja Republike Slovenije za obdobje 2014–2020**

1. **SPLOŠNE DOLOČBE**
2. **člen**

**(vsebina)**

1. Ta uredba določa izvajanje ukrepa LEADER, ki se v letih 2014–2020 izvaja kot ukrep razvoja podeželja v skladu z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR in 26/14; v nadaljnjem besedilu: zakon, ki ureja kmetijstvo) in Programom razvoja podeželja Republike Slovenije za obdobje 2014–2020 (v nadaljnjem besedilu: PRP 2014–2020).
2. Ta uredba določa vrste podukrepov LEADER, ki bodo predmet sofinanciranja iz naslova Evropskega kmetijskega sklada za razvoj podeželja (v nadaljnjem besedilu: EKSRP). Določa tudi pogoje in postopke za izbor in potrditev lokalnih akcijskih skupin, obvezna poglavja strategij lokalnega razvoja, upravičence, končne prejemnike, upravičene naložbe in aktivnosti, upravičene in neupravičene stroške, pogoje upravičenosti, pogoje za izvajanje posameznih podukrepov, nadzor nad izvajanjem podukrepov, sankcije za neizpolnjevanje obveznosti ter finančne določbe za izvajanje:

* Uredbe Komisije (EU) št. 65/2011 z dne 27. januarja 2011 o določitvi podrobnih pravil za izvajanje Uredbe Sveta (ES) št. 1698/2005 glede izvajanja kontrolnih postopkov in navzkrižne skladnosti v zvezi z ukrepi podpore za razvoj podeželja (UL L št. 25 z dne 28. 1. 2011, str. 8), zadnjič spremenjene z Izvedbeno uredbo Komisije (EU) št. 937/2012 z dne 12. oktobra 2012 o spremembi uredb (ES) št. 1122/2009 in (EU) št. 65/2011 glede načina za določanje uporabljene obrestne mere za neupravičena plačila, ki se izterjajo od upravičencev sheme neposrednih podpor za kmete iz Uredbe Sveta (ES) št. 73/2009, podpore za razvoj podeželja iz Uredbe Sveta (ES) št. 1698/2005 in podpore za vinski sektor iz Uredbe Sveta (ES) št. 1234/2007 (UL L št. 280 z dne 13. 10. 2012, str. 1) (v nadaljnjem besedilu: Uredba 65/2011/EU);
* Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), (v nadaljnjem besedilu: Uredba 1303/2013/EU);
* Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 347 z dne 20. 12. 2013, str. 487), (v nadaljnjem besedilu: Uredba 1305/2013/EU)
* Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), (v nadaljnjem besedilu: Uredba 1306/2013/EU);
* Uredbe (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP) ter spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014, Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013, str. 865) (v nadaljnjem besedilu: Uredba 1310/2013/EU);
* Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1) ( v nadaljnjem besedilu: Uredba 1407/2013/EU).

1. **člen**

**(pomen izrazov)**

1. V tej uredbi imajo izrazi »program«, »prednostna naloga«, »programsko območje«, »strategija Unije za pametno, trajnostno in vključujočo rast«, »strategija lokalnega razvoja«, »javni izdatki«, »državna pomoč«, »javno-zasebna partnerstva«, »operacija« in »operacija javno-zasebnega partnerstva« pomen kot je določen v 2. členu in »manj razvite regije« kot je določen v drugem odstavku 90. člena Uredbe 1303/2013/EU ter »regija«, »stopnja podpore«, »ukrep«, »tematski cilji« in »transakcijski stroški« kot je določen v 2. členu Uredbe 1305/2013/EU.
2. Poleg izrazov iz prejšnjega odstavka, se v tej uredbi uporabljajo še naslednji izrazi:
3. CLLD je kratica za lokalni razvoj, ki ga vodi skupnost in se imenuje LEADER (Liaison Entre Actions de Développment de l'Economie Rurale);
4. LEADER (Liaison Entre Actions de Développment de l'Economie Rurale) je orodje za spodbujanje celovitega lokalnega razvoja ob upoštevanju lokalnih potreb in možnosti ter vključevanju inovativnih značilnosti lokalnega okolja, mreženja in sodelovanja, kot je opredeljeno v drugem odstavku 32. člena Uredbe 1303/2013/EU;
5. Lokalna akcijska skupina (v nadaljnjem besedilu: LAS) je javno-zasebno partnerstvo, ustanovljeno z namenom uresničevanja usmeritev lokalnega trajnostnega razvoja, po pristopu od spodaj navzgor;
6. Upravičenec je LAS, ki je upravičen do črpanja finančnih sredstev iz naslova podukrepov LEADER in kateri Agencija Republike Slovenije za kmetijske trge iz razvoj podeželja (v nadaljnjem besedilu: ARSKTRP) nakazuje finančna sredstva za zaključene operacije;
7. Upravljavec LAS je fizična ali pravna oseba, ki je izbran na javnem razpisu za opravljanje storitev vodenja in upravljanja LAS;
8. Končni prejemnik je fizična ali pravna oseba, ki prejme podporo iz naslova te uredbe;
9. Problemsko območje po tej uredbi je tisto območje, ki ga Vlada RS na podlagi zakona, ki ureja spodbujanje skladnega regionalnega razvoja s sklepom o dodatnih začasnih ukrepih razvojne podpore za problemsko območje z visoko brezposelnostjo razglasi kot problemsko območje;
10. Projekt pomeni izvedbo aktivnosti, katerih cilj je uresničevanje ciljev strategije lokalnega razvoja (v nadaljnjem besedilu: SLR);
11. Podpora pomeni nepovratna finančna sredstva za opravljene aktivnosti končnih prejemnikov.
12. Splošni stroški so vsi stroški, ki so neposredno povezani s pripravo in izvedbo operacije, kot so priprava vloge, stroški pridobitve projektne in investicijske dokumentacije,stroški študij, analiz, ocen ali strategij, kadar so predpogoj za samo izvedbo projekta, stroški nadzora in priprava zahtevkov za izplačilo;
13. Vloga po tej uredbi je dokument, ki ga vloži LAS v obravnavo na ARSKTRP.
14. **člen**

**(organi PRP 2014–2020)**

1. Organ upravljanja (v nadaljnjem besedilu: OU) je v skladu z 2a. točko 65. člena Uredbe 1305/2013/EU Ministrstvo za kmetijstvo in okolje (v nadaljnjem besedilu: MKO).
2. Akreditirana plačilna agencija je v skladu z 2b. točko 65. člena Uredbe 1305/2013/EU ARSKTRP.
3. Certifikacijski organ v smislu 9. člena Uredbe 1306/2013/EU je Urad Republike Slovenije za nadzor proračuna, ki je organ v sestavi Ministrstva za finance.
4. **člen**

**(namen in cilj ukrepa**)

1. Namen ukrepa LEADER je spodbujanje lokalnega razvoja podeželskih območij po pristopu od spodaj navzgor, ob upoštevanju večsektorskih lokalnih izzivov in potreb za endogeni razvoj podeželja.
2. Cilj ukrepa LEADER je spodbujanje socialne vključenosti, zmanjševanje revščine in gospodarski razvoj podeželskih območij.
3. **člen**

**(tematska področja ukrepanja)**

1. V okviru izvajanja skupnega pristopa CLLD bo podpora iz naslova EKSRP osredotočena v peto tematsko področje ukrepanja iz PRP 2014–2020, ki se glasi: »Zelena delovna mesta in skladen vzdržen razvoj podeželja, ki temelji na razvoju endogenih potencialov podeželja«.
2. Podtematska področja ukrepanja:
3. ustanavljanje novih delovnih mest,
4. osnovne storitve na podeželju,
5. varstvo okolja in ohranjanje narave ter
6. večja vključenost mladih, žensk in drugih ranljivih skupin na podeželju.
7. **člen**

**(pogoji za lokalno akcijsko skupino)**

1. LAS se oblikuje na območju s skupnimi lokalnimi potrebami in izzivi, s skupnim ciljem uresničevanja lokalnih razvojnih potreb in doseganja zastavljenih ciljev.
2. Lokalni razvoj, ki ga vodi LAS, se mora osredotočiti na posebna podregionalna območja, kar pomeni, da se soočajo s posebnimi geografskimi in demografskimi težavami.
3. Območje LAS mora biti povezano v homogeno geografsko in funkcionalno celoto, območje posamezne občine se ne sme deliti med več LAS.
4. Posamezna območja LAS se med sabo ne smejo prekrivati.
5. Na območju, na katerem se oblikuje LAS, mora živeti med 10.000 in 150.000 prebivalcev, pri čemer se število prebivalcev iz naselij, katerih število po podatkih Statističnega urada Republike Slovenije (v nadaljnjem besedilu: SURS) presega 10.000, v ta izračun ne šteje. Seznam teh naselij je objavljen v Prilogi 1, ki je sestavni del te uredbe.
6. LAS, ki prostorsko pokriva območje obeh kohezijskih regij, to je Vzhodna in Zahodna Slovenija, se uvršča v tisto regijo, v kateri leži več kot 50 odstotkov ozemlja.
7. LAS mora biti organiziran kot lokalno javno-zasebno pogodbeno partnerstvo na podeželskem območju.
8. Za obveznosti LAS odgovarjajo člani LAS solidarno.
9. Na ravni odločanja v LAS je potrebno upoštevati 2.b točko 32. člena Uredbe 1303/2013/EU.
10. LAS mora zagotoviti preglednost svojega delovanja in zagotoviti sledljivost in nadzor nad zakonito porabo proračunskih sredstev.
11. LAS mora imeti za nakazilo finančnih sredstev odprt transakcijski račun ali podračun v skladu s 35. členom zakona, ki ureja kmetijstvo.
12. LAS mora imeti naslednje organe: skupščina LAS, organ upravljanja LAS in nadzorni organ.
13. **člen**

**(naloge LAS)**

Poleg nalog iz 3. točke 34. člena Uredbe 1303/2013/EU mora LAS opravljati naslednje naloge:

1. Sprejeti odločitev ali bo uresničevanje ciljev SLR dosegal s pomočjo sredstev samo iz naslova EKSRP ali tudi iz naslova drugih skladov kot jih določa 1. točka 32. člena Uredbe 1303/2013/EU.
2. Animacija območja, zagotavljanje informacij zainteresiranim prebivalcem na območju LAS, spodbujanje izvajanja projektov ter pomoč potencialnim končnim prejemnikom pri pripravi projektov.
3. Pripraviti SLR za celotno programsko obdobje in biti sposoben uresničevati cilje, zastavljene v SLR.
4. Spremljati in vrednotiti ter skrbeti za pravilno izvajanje projektov v skladu s SLR, kot tudi za doseganje mejnikov in ciljev projektov ter imeti pregled nad izvajanjem projektov tudi po izplačilu sredstev.
5. Izvesti postopke za izbor projektov, izbrati projekte in jih predložiti v potrditev na ARSKTRP.
6. Skrbeti za informiranost končnih prejemnikov v zvezi s pravicami in dolžnostmi tudi po zadnjem izplačilu podpore.
7. Vlagati vloge ter zahtevke za izplačilo na ARSKTRP.
8. Predhodno preverjati upravičenost stroškov in zakonitost izvedenih projektov.
9. Sodelovati z OU, ARSKTRP, revizijskimi organi ter drugimi nadzornimi organi.
10. Pripravljati letna poročila o izvajanju SLR v skladu s tretjim odstavkom 46. člena te uredbe.
11. Določiti podrobne naloge upravljavcu LAS.
12. Spremljati in nadzirati delovanje upravljavca LAS.
13. **člen**

**(upravljavec LAS)**

1. Člani LAS izberejo enega partnerja iz skupine kot vodilnega partnerja, ki pripravi javni razpis za izbor upravljavca LAS v skladu s predpisi, ki urejajo javno naročanje.
2. Upravljavec LAS mora biti izbran pred oddajo SLR na ARSKTRP.
3. Upravljavec LAS mora imeti ustrezno usposobljen kader za opravljanje nalog LAS.

1. Med LAS in upravljavcem LAS mora biti vzpostavljeno pogodbeno razmerje.
2. Upravljavec LAS opravlja storitev vodenja in upravljanja za LAS.
3. Upravljavec LAS nima pristojnosti odločanja o področju dela LAS.
4. Upravljavec LAS mora zagotoviti preglednost svojega delovanja in zagotoviti sledljivost in nadzor nad zakonito porabo proračunskih sredstev.
5. V kolikor s transakcijskim računom kot ga določa deseti odstavek 6. člena te uredbe upravlja upravljavec LAS, mora imeti vzpostavljen ločen računovodski sistem ali ustrezne računovodske kode za vse transakcije opravljene v okviru tega podračuna.
6. Upravljavec LAS ne sme biti član LAS.
7. Upravljavec LAS ne sme biti partner v projektu v okviru izvajanja podukrepa iz 2. točke 16. člena te uredbe.
8. **člen**

**(strategija lokalnega razvoja)**

1. SLR mora biti izdelana za posamezno območje LAS.
2. SLR mora biti v skladu s potrebami in cilji Programa razvoja podeželja Republike Slovenije za obdobje 2014–2020. Prispevati mora k šesti prednostni nalogi določeni v 5. členu Uredbe 1305/2013/EU in doseganju horizontalnih ciljev določenih v petem odstavku tega člena.
3. Zastavljeni cilji v SLR morajo izhajati iz analize razvojnih potreb in razvojnih možnosti območja ter naslavljati dejanske izzive območja. Načrtovane aktivnosti morajo prispevati k doseganju lokalnih ciljev in potreb, kar prispeva k doseganju ciljev iz strategije Unije za pametno, trajnostno in vključujočo rast.
4. V SLR morajo biti opredeljena vsa štiri tematska podpodročja ukrepanja kot so določena v drugem odstavku 5. člena te uredbe. Najmanj 10 odstotkov razpoložljivih sredstev mora LAS nameniti za izvedbo projektov iz posameznega tematskega podpodročja ukrepanja.
5. Projekti morajo prispevati k doseganju horizontalnih ciljev povezanih z inovacijami, okoljem ter blažitvijo podnebnih sprememb in prilagajanjem nanje.
6. LAS pripravi SLR najmanj v višini predvidenih finančnih sredstev, določenih na podlagi informativnega izračuna na podlagi šestega odstavka 13. člena te uredbe.
7. Obvezna poglavja v SLR so:
8. opredelitev območja in prebivalstva, zajetega v SLR;
9. analiza razvojnih potreb in možnosti območja LAS, vključno z analizo prednosti, slabosti, priložnosti in nevarnosti (v nadaljnjem besedilu: SWOT analiza);
10. podroben opis podtematskih področij ukrepanja iz drugega odstavka 5. člena te uredbe;
11. opis SLR in njenih ciljev vključno z določitvijo mejnikov in ciljnih vrednosti kazalnikov, ki bodo omogočali spremljanje učinkovitosti iz tretjega odstavka 15. člena te uredbe, opis celovitega in inovativnega značaja SLR in hierarhija ciljev, vključno z jasnimi in merljivimi cilji učinkov ali rezultatov. Rezultati so lahko izraženi kvalitativno ali kvantitativno, vključno z oceno okoljskih učinkov;
12. opis postopka vključitve skupnosti v pripravo SLR;
13. akcijski načrt, iz katerega izhaja opis prenosa ciljev v ukrepe, vključno s časovno opredelitvijo letnih aktivnosti;
14. opis sistema spremljanja in vrednotenja SLR;
15. opis postopka izbora upravljavca LAS;
16. opis pristojnosti organov LAS (skupščina LAS, organ upravljanja, nadzorni organ),
17. podroben opis meril za izbor projektov in postopka za izbor projektov, pravil za delovanje LAS in ocenjevalnih komisij;
18. finančni načrt, vključno s finančno razdelitvijo glede na različne sklade financiranja.
19. SLR, ki je podprta iz naslova več skladov kot jih določa 1. točka 32. člena Uredbe 1303/2013/EU, mora biti skladna z vsemi z relevantnimi operativnimi programi.
20. LAS, katerih izvajanje SLR je podprto iz več skladov, kot jih določa 1. točka 32. člena Uredbe 1303/2013/EU, morajo v SLR vključiti vsa poglavja, kot jih zahtevajo ti skladi.
21. OU izda Smernice za izdelavo Strategije lokalnega razvoja (v nadaljnjem besedilu: Smernice), v katerih je podrobneje določeno, kaj mora vsebovati posamezno poglavje iz šestega odstavka tega člena. Smernice bodo objavljene na spletni strani Programa razvoja podeželja.
22. **člen**

**(izbor in potrditev LAS in SLR)**

1. LAS morajo SLR izdelati in posredovati na ARSKTRP najkasneje v roku dvajsetih mesecev od objave te uredbe v Uradnem listu Republike Slovenije.
2. ARSKTRP preveri popolnost SLR in izpolnjevanje pogojev iz naslova 6. in 8. člena te uredbe. Popolno vlogo predloži v ocenitev odboru za izbor, ki ga s sklepom imenuje vodja OU.
3. Člani odbora za izbor SLR ocenijo na podlagi meril določenih v prvem odstavku 11. člena te uredbe. Predlog ocen posredujejo v potrditev OU, ki sprejme odločitev o potrditvi SLR in ARSKTRP poda zavezujoče pisno mnenje. Na podlagi zavezujočega pisnega mnenja ARSKTRP izda odločbo o potrditvi LAS.
4. V odločbi iz prejšnjega odstavka se poleg potrditve LAS določi finančni okvir namenjen izvedbi podukrepov določenih v 16. členu te uredbe ter druge pristojnosti kot jih določa 5. točka Uredbe 1303/2013/EU.
5. **člen**

**(merila za izbor SLR)**

1. SLR se ocenjujejo na podlagi naslednjih meril:
2. usklajenost SLR s cilji Programa razvoja podeželja RS 2014–2020,
3. usklajenost ciljev SLR z razvojnimi potrebami območja,
4. usklajenost ciljev SLR z drugimi razvojnimi usmeritvami območja,
5. vsebina SLR,
6. uresničljivost izvedbe SLR,
7. merljivost učinkov SLR,

1. trajnostna naravnanost SLR,
2. inovativnost SLR,
3. vključenost lokalnih akterjev v pripravo SLR,
4. ustreznost in učinkovitost partnerstva,
5. usklajenost finančnega načrta s hierarhijo ciljev.
6. Minimalni prag je vključenost vseh zahtevanih poglavij določenih v sedmem odstavku 9. člena te uredbe in doseženih najmanj 50 od 100 možnih točk na podlagi meril za izbor SLR določenih v prejšnjem odstavku.
7. Podrobnejša merila za izbor SLR so določena v Prilogi 2, ki je sestavni del te uredbe.
8. **člen**

**(sprememba SLR)**

1. LAS lahko enkrat letno predlaga spremembo SLR. Predlagane spremembe SLR mora ustrezno utemeljiti in navesti zlasti predvideni vpliv sprememb na doseganje ciljev zastavljenih v SLR.
2. Vloge za spremembo SLR se pošlje na ARSKTRP, ki o spremembi SLR odloči z odločbo na podlagi zavezujočega mnenja OU.
3. Podrobnejša navodila za spremembo SLR se objavijo na spletni strani Programa razvoja podeželja.
4. **člen**

**(finančne določbe)**

1. V programskem obdobju 2014–2020 je izvedbi tega ukrepa namenjenih 52.365.613,75 eurov.
2. Ob potrditvi LAS, v skladu s tretjim odstavkom 10. člena te uredbe, se med LAS razdeli do 40.000.000 eurov v skladu s šestim odstavkom tega člena.
3. Ne glede na prejšnji odstavek se LAS, v katerih se nahajajo območja, ki jih Vlada RS s sklepom razglasi za problemska območja, dodeli dodatna sredstva v skladu s sedmim odstavkom tega člena. Za problemska območja je v programskem obdobju 2014–2020 namenjenih do 3.000.000 eurov.
4. Za izvajanje podukrepa Sodelovanje LAS je v programskem obdobju 2014–2020 namenjenih 4.000.000 eurov. Sredstva iz naslova tega podukrepa se dodelijo na podlagi javnega razpisa, ki ga objavi MKO.
5. Rezerva za uspešnost je razlika med zneskom iz prvega odstavka in seštevkom zneskov iz drugega, tretjega in četrtega odstavka tega člena. K rezervi za uspešnost se prišteje tudi ostanek nerazdeljenih sredstev iz drugega odstavka tega člena. Sredstva iz naslova rezerve za uspešnost se med LAS razdelijo leta 2019, po preveritvi doseganja zastavljenih mejnikov iz tretjega odstavka 15. člena te uredbe.
6. Posamezna LAS je upravičena do zneska podpore iz drugega in prejšnjega odstavka na podlagi izračuna po naslednji formuli:

(Število prebivalcev LAS \* vrednost točke) + (površina LAS \* vrednost točke) + (razvitost občin \* vrednost točke) = razpoložljiva sredstva. Vrednost posamezne točke je določena v Prilogi 3, ki je sestavni del te uredbe.

1. LAS iz tretjega odstavka tega člena pridobi dodatnih 15 odstotkov finančnih sredstev glede na izračun v prejšnjem odstavku, ki jih mora nameniti izključno za izvedbo projektov znotraj problemskih območij.
2. Okvirni znesek razpoložljivih finančnih sredstev izračunan na podlagi šestega in prejšnjega odstavka tega člena je podlaga za izdelavo finančnega načrta kot ga določa 11. točka sedmega odstavka 9. člena te uredbe.
3. Število prebivalcev iz naselij iz seznama v Prilogi 1 te uredbe, se ne upošteva pri izračunu določenem v šestem odstavku tega člena.
4. Če izvajanje SLR, poleg EKSRP, podpirajo tudi drugi skladi, kot jih določa 1. točka 32. člena Uredbe 1303/2014/EU je glavni sklad za sofinanciranje tekočih stroškov in stroškov animacije sklad EKSRP.
5. **člen**

**(predplačila)**

1. V skladu z 2. točko 42. člena Uredbe 1305/2013/EU lahko LAS na ARSKTRP vloži zahtevek za izplačilo predplačila.
2. Za izplačilo predplačila mora LAS pridobiti bančno garancijo v skladu s 1. točko 63. člena Uredbe 1305/2014/EU.
3. LAS lahko vloži največ en zahtevek za izplačilo predplačila. Zahtevek za izplačilo predplačila lahko LAS vloži v roku šestih mesecev po prejemu odločbe iz tretjega odstavka 10. člena te uredbe.
4. Višina zahtevka za izplačilo predplačila lahko predstavlja do 30 odstotkov vrednosti podpore, namenjene za izvajanje podukrepa »Podpora za tekoče stroške in animacijo«.
5. Sredstva iz naslova predplačila lahko LAS nameni za izvajanje podukrepov iz naslova 16. člena te uredbe.
6. Obrazec zahtevka za izplačilo predplačila se objavi na spletni strani Programa razvoja podeželja.
7. **člen**

**(pregled uspešnosti)**

1. OU opravi pregled uspešnosti izvajanja SLR za vse LAS leta 2019 in preveri doseganje mejnikov iz tretjega odstavka tega člena na dan 31. 12. 2018.
2. Na podlagi informacij in ocen iz letnih poročil, kot jih določa tretji odstavek 46. člena te uredbe, ki jih LAS predložijo v letu 2019, se preveri ali so doseženi mejniki določeni v naslednjem odstavku.
3. Pri pregledu doseganja uspešnosti mejnikov se bodo preverijo naslednji mejniki:
4. število zaključenih projektov v primerjavi z odobrenimi,
5. delež dodeljenih sredstev v primerjavi z razpoložljivimi sredstvi,
6. delež izplačanih sredstev v primerjavi z dodeljenimi,
7. število novoustanovljenih delovnih mest.
8. Šteje se, da so mejniki ali ciljne vrednosti doseženi, če so vsi mejniki iz prejšnjega odstavka do konca leta 2018 dosegajo najmanj 85 odstotkov vrednosti mejnika ali do konca leta 2023 najmanj 85 odstotkov ciljne vrednosti mejnika.
9. Rezerva za uspešnost, določena v petem odstavku 13. člena te uredbe, se na podlagi formule določene v šestem odstavku 13. člena, razdeli med tiste LAS, ki dosegajo mejnike. Vrednost posamezne točke se določi glede na ostanek sredstev in število LAS, ki dosežejo zastavljene mejnike.
10. LAS, ki dosega zastavljene mejnike, se obvesti o doseganju mejnikov in se določi rok, do katerega mora dopolniti SLR. Po opravljenih kontrolah se izda odločba o dodatnih sredstvih.
11. **PODUKREPI**
12. **člen**

**(podukrepi)**

V skladu s 35. členom Uredbe 1303/2013/EU je podpora namenjena izvajanju naslednjih podukrepov:

1. pripravljalna podpora;
2. podpora za izvedbo operacij strategije lokalnega razvoja (v nadaljnjem besedilu: izvajanje operacij iz SLR);
3. priprava in izvedba operacij sodelovanja lokalnih akcijskih skupin (v nadaljnjem besedilu: sodelovanje LAS);
4. podpora za tekoče stroške in animacijo.
5. **PRIPRAVLJALNA PODPORA**
6. **člen**

**(namen podukrepa)**

Namen podukrepa je okrepiti oblikovanje lokalnih partnerstev, krepitev zmogljivosti lokalnih akterjev, usposabljanje in mreženje za pripravo in izvedbo SLR, ki ga vodi skupnost.

1. **člen**

**(upravičenci)**

Do podpore so upravičeni LAS iz tretjega odstavka 10. člena te uredbe.

1. **člen**

**(upravičeni stroški)**

Podpora je namenjena za opravljene aktivnosti v povezavi s pripravo in izdelavo SLR.

1. **člen**

**(izplačilo podpore)**

1. Podpora iz naslova tega podukrepa se izplača na podlagi odločbe o potrditvi LAS iz tretjega odstavka 10. člena te uredbe.
2. Podpora se izplača v enkratnem znesku v višini 20.000 eurov.
3. **IZVAJANJE OPERACIJ SLR**
4. **člen**

**(namen podukrepa)**

Namen tega podukrepa je sofinanciranje stroškov operacij skupnega pomena, katerih rezultati prispevajo k uresničevanju ciljev, zastavljenih v SLR.

1. **člen**

**(upravičenci)**

1. Upravičenci do podpore so LAS, ki so prejele odločbo iz tretjega odstavka 10. člena te uredbe.
2. Končni prejemniki so fizične in pravne osebe, ki kandidirajo na pozive LAS in prejmejo podporo iz naslova tega podukrepa.
3. **člen**

**(pogoji za izbor operacij)**

1. LAS mora objaviti javni poziv za izbor operacij, ki mora biti objavljen najmanj dva meseca pred izborom operacij.
2. LAS mora izbrati operacije na transparenten način v skladu z načeli kot jih opredeljuje naslednji odstavek in podrobnejšimi merili za izbor operacij, opredeljenimi v SLR in javnem pozivu za izbor operacij.
3. LAS mora pri izboru operacij upoštevati naslednja načela:
4. Formalna merila:

* prispevek k doseganju SLR,
* prispevek k izvajanju akcijskega načrta,
* racionalnost stroškov,
* finančni načrt,
* stroškovna učinkovitost operacije.

1. Vsebina, merila kakovosti:

* okoljska trajnost,
* socialna vzdržnost,
* ekonomska trajnost,
* priključitev več sektorjev,
* stopnja inovativnosti,
* sodelovanje,
* vpliv na območje LAS.

1. LAS mora pri izboru operacij upoštevati 11. člen Zakona o Triglavskem narodnem parku (Uradni list RS, št. 52/2010) in operacijam, ki bodo izvedene na območju Triglavskega narodnega parka pripisati dodatne točke, v višini 10 odstotkov od najvišjega možnega števila točk.
2. Izbirni postopek operacij mora biti v naprej določen v SLR, dokumentiran, pregleden in mora omogočati dopolnitev in razjasnitev operacij, pritožbo ter preprečevati konflikt interesov pri izbiri operacij. O poteku izbirnega postopka operacij mora biti zagotovljena revizijska sled tako, da je mogoče kadarkoli ugotoviti celoten potek postopka.
3. Pri določanju rokov je potrebno smiselno upoštevati določbe zakona, ki ureja splošni upravi postopek.
4. Iz ocenjevanja posamezne vloge n javni poziv se mora izločiti vsak, ki je kakorkoli povezan s prijaviteljem operacije (npr. sorodstvene vezi, članstvo v društvu, organizaciji ali delovno razmerje).
5. LAS mora izbrane operacije predložiti v potrditev na ARSKTRP v skladu z 41. členom te uredbe.
6. **člen**

**(upravičeni stroški)**

1. Do podpore so upravičeni naslednji stroški iz naslova tega podukrepa:

* gradbena in obrtniška dela,
* nakup opreme,
* splošni stroški iz 10. točke 2. člena te uredbe,
* stroški tekočega poslovanja,
* stroški, nastali s promocijo operacije in njenih rezultatov,
* stroški pripravljalne tehnične podpore, povezani z izmenjavo izkušenj,
* stroški pripravljalne tehnične podpore za predrazvojne aktivnosti.

1. Stroški se priznajo v obliki stroškov dela, materiala, naložb, storitev in prispevka v naravi, v skladu z 69. členom Uredbe 1303/2013/EU.
2. V primeru stroškov za naložbe, se upoštevajo določbe 45. člena Uredbe 1305/2013/EU.
3. Zgornje priznane vrednosti upravičenih stroškov so določene v Katalogu najvišjih priznanih vrednosti kot ga določa 42. člen te uredbe.
4. Upravičeni so samo stroški, ki so nastali po izdaji odločbe o pravici do sredstev iz tretjega odstavka 41. člena te uredbe.
5. Ne glede na prejšnji odstavek so do sofinanciranja upravičeni tudi splošni stroški iz 10. točke 2. člena te uredbe, ki so nastali po 1. januarju 2014.
6. Do podpore niso upravičeni naslednji stroški:

* stroški materiala, opreme in storitev, namenjenih za zasebno rabo,
* splošni upravni stroški,
* obresti na dolgove,
* nakup zemljišč,
* DDV,
* rabljena oprema in mehanizacija,
* štipendije, nagrade,
* naročnine na časopise in drugo periodiko,
* stroški izobraževanj in usposabljanj, ki niso neposredno povezani s projektnimi aktivnostmi operacije,
* stroški izdelave dokumentacije, študij, analiz, ocen, strategij, in drugih podobnih raziskav, kadar niso neposredno povezane z določeno operacijo,
* stroški, nastali z izvajanjem nalog javnih služb,
* stroški, nastali z aktivnostmi v sektorju morskega ribištva in/ali ribogojstva.

1. **člen**

**(pogoji za pridobitev podpore)**

Za pridobitev podpore morajo biti izpolnjeni naslednji pogoji:

1. izbrana operacija mora uresničevati cilje določene v SLR;
2. LAS mora izbrati operacije v skladu s 23. členom te uredbe in jih predložiti v potrditev na ARSKTRP;
3. izvajanje posameznih aktivnosti se ne sme začeti pred začetkom upravičenosti;
4. naložba se ne sme izvesti v naselju, iz seznama v Prilogi 1 te uredbe;
5. pri izvajanju posamezne operacije se morajo upoštevati vsi področni predpisi;
6. iz vloge in zahtevka mora biti razvidna finančna konstrukcija za celotno operacijo, vključno z razdelitvijo stroškov po posameznih partnerjih in namenih,
7. aktivnosti iz posamezne operacije se morajo izvesti v skladu z v vlogi prijavljeno vsebino;
8. računi in dovoljenja se morajo glasiti na končne prejemnike;
9. operacija oziroma posamezna faza mora biti zaključena pred oddajo zahtevka za izplačilo.
10. **člen**

**(finančne določbe)**

1. Stopnja sofinanciranja je do 85 odstotkov zgornjih priznanih vrednosti upravičenih stroškov posamezne operacije.
2. Najnižji znesek podpore je 2.500 eurov. Najvišji znesek podpore za posamezno operacijo je 300.000 eurov.
3. Ne glede na prejšnji odstavek se v primeru, ko je končni prejemnik fizična ali pravna oseba zasebnega prava podpora dodeli na podlagi pravila de minimis v skladu z Uredbo 1407/2013/EU. Skupna pomoč de minimis ne sme presegati 200.000 eurov v obdobju zadnjih treh proračunskih let oziroma končni prejemniki, ki delujejo v cestnoprometnem sektorju lahko pridobijo največ 100.000 eurov v obdobju zadnjih treh proračunskih let.
4. **SODELOVANJE LAS**
5. **člen**

**(namen podukrepa)**

Namen podukrepa je sofinanciranje stroškov LAS, ki nastanejo pri pripravi oziroma izvajanju posameznih projektov sodelovanja, tako znotraj države članice (medregijsko sodelovanje) kot z območji v različnih državah članicah ali z območji v tretjih državah (transnacionalno sodelovanje).

1. **člen**

**(upravičenci)**

Upravičenci do podpore so LAS, ki so prejele odločbo iz tretjega odstavka 10. člena te uredbe.

1. **člen**

**(pogoji za predložitev vloge)**

1. LAS v sodelovanju z drugimi LAS v Republiki Sloveniji ali s skupino lokalnih javno-zasebnih partnerjev z drugih območij EU ali tretjih držav pripravi projekt Sodelovanja LAS, ki ga predloži v potrditev na ARSKTRP.
2. Med partnerji v projektu mora biti sklenjena pogodba o sodelovanju in jasna opredelitev načrtovanih aktivnosti s predvidenim finančnim okvirjem posameznega partnerja v projektu sodelovanja.

1. **člen**

**(upravičeni stroški)**

1. Upravičeni stroški v okviru tega podukrepa so:

* gradbena in obrtniška dela,
* nakup opreme,
* splošni stroški iz 10. točke 2. člena te uredbe,
* stroški tekočega poslovanja,
* stroški, nastali s promocijo projekta in njegovih rezultatov,
* stroški pripravljalne tehnične podpore, povezani z izmenjavo izkušenj,
* stroški pripravljalne tehnične podpore za predrazvojne aktivnosti.

1. Stroški se priznajo v obliki stroškov dela, materiala, naložb, storitev in prispevka v naravi, v skladu z 69. členom Uredbe 1303/2013/EU.
2. V primeru izdatkov za naložbe, se upoštevajo določbe 45. člena Uredbe 1305/2013/EU.
3. Zgornje priznane vrednosti upravičenih stroškov so določene v Katalogu najvišjih priznanih vrednosti kot ga določa 42. člen te uredbe.
4. Upravičeni so samo stroški, ki so nastali po izdaji odločbe o pravici do sredstev kot jo določa tretji odstavek 41. člena te uredbe.
5. Ne glede na prejšnji odstavek so do sofinanciranja upravičeni tudi splošni stroški iz 10. točke 2. člena te uredbe, ki so nastali po 1. januarju 2014.
6. Stroški pripravljalne tehnične podpore za predrazvojne aktivnosti so upravičeni do vzpostavitve sodelovanja na podlagi sklenjenega dogovora med partnerji.
7. Do podpore niso upravičeni naslednji stroški:

* stroški materiala, opreme in storitev, namenjenih za zasebno rabo,
* splošni upravni stroški,
* obresti na dolgove,
* nakup zemljišč,
* DDV,
* rabljena oprema in mehanizacija,
* štipendije, nagrade,
* naročnine na časopise in drugo periodiko,
* stroški izobraževanj in usposabljanj, ki niso neposredno povezani s projektnimi aktivnostmi,
* stroški izdelave dokumentacije, študij, analiz, ocen, strategij, in drugih podobnih raziskav, kadar niso neposredno povezane s projektnimi aktivnostmi,
* stroški, nastali z izvajanjem nalog javnih služb,
* stroški, nastali z aktivnostmi v sektorju morskega ribištva in/ali ribogojstva,

1. **člen**

**(pogoji za pridobitev podpore)**

Za pridobitev podpore morajo biti izpolnjeni naslednji pogoji:

1. projekt mora uresničevati cilje določene v SLR;
2. projekt se ne sme začeti izvajati pred začetkom upravičenosti kot ga določa peti odstavek prejšnjega člena;
3. iz projekta mora biti razvidna finančna konstrukcija za celoten projekt, vključno z razdelitvijo stroškov po posameznih partnerjih in namenih;
4. naložba se ne sme izvesti v naselju, iz seznama v Prilogi 1 te uredbe;
5. zaključene aktivnosti se morajo ujemati z vsebino v prijavljenem projektu;
6. pri izvajanju posameznega projekta se morajo upoštevati vsi področni predpisi;
7. računi in dovoljenja se morajo glasiti na upravičenca;
8. projekt ozirom posamezna faza projekta mora biti zaključena pred oddajo zahtevka za izplačilo.
9. **člen**

**(finančne določbe)**

1. Stopnja podpore lahko predstavlja do vključno 85 odstotkov zgornjih priznanih vrednosti upravičenih stroškov projekta.
2. Najnižji znesek podpore je 2.500 eurov. Najvišji znesek podpore za posamezni projekt je 100.000 eurov.
3. Posamezen LAS je upravičen le do sofinanciranja upravičenih stroškov za opravljene aktivnosti svojega dela nastalih upravičenih stroškov.
4. **člen**

**(način izvajanja podukrepa)**

1. MKO v Uradnem listu Republike Slovenije objavi javni razpis.
2. Podpora iz naslova tega podukrepa se dodeli na podlagi odprtega javnega razpisa.
3. Za dodelitev podpore po tem podukrepu mora posamezna LAS vložiti vlogo v skladu z 41. členom te uredbe.
4. Zaprtje javnega razpisa se objavi na spletni strani MKO.
5. **člen**

**(načela v povezavi z merili za izbor projektov)**

1. Pri izboru projektov bodo upoštevana naslednja merila:
2. Formalna merila:

* prispevek k doseganju SLR,
* prispevek k izvajanju akcijskega načrta,
* racionalnost stroškov,
* finančni načrt,
* stroškovna učinkovitost projekta.

1. Vsebina, merila kakovosti:

* okoljska trajnost,
* socialna vzdržnost,
* ekonomska trajnost,
* priključitev več sektorjev,
* stopnja inovativnosti,
* sodelovanje,
* vpliv na območje LAS.

(2) Podrobnejša merila za izbor in potrditev projektov sodelovanja LAS se objavijo v javnem razpisu.

(3) Minimalni prag za potrditev projekta sodelovanja LAS je 50 točk od 100 možnih točk.

1. **člen**

**(obravnava vlog prispelih na javni razpis)**

1. Odpiranje vlog na javni razpis ni javno. Prispele vloge na javni razpis obravnava ARSKTRP in popolne oceni v skladu z merili določenimi v prvem odstavku prejšnjega člena in podrobnejšimi merili določenih v javnem razpisu.
2. Popolne vloge na javni razpis, ki so vsebinsko nerazumljive, se v roku dveh mesecev od prejema popolne vloge na javni razpis pozove na razjasnitev. Rok za razjasnitev vloge na javni razpis je 15 dni od dneva vročitve poziva k razjasnitvi. Za datum in čas prejema vloge se štejeta datum in čas (ura, minuta) oddaje v elektronski sistem. Po prejemu razjasnitve se vloga na javni razpis ponovno pregleda.
3. Podpora se odobri za projekte, ki dosežejo z javnim razpisom postavljeni prag minimalnega števila točk, in sicer po vrstnem redu višine prejetih točk, do porabe sredstev za posamezni javni razpis.
4. Vloga na javni razpis, ki je popolna in izpolnjuje vstopne pogoje iz javnega razpisa, vendar razpoložljiva sredstva ne zadoščajo za dodelitev sredstev v celoti, se lahko odobri do višine razpoložljivih sredstev, če se LAS s tem strinja, sicer se zavrne. LAS mora v roku osmih dni od vročitve obvestila na ARSKTRP poslati izjavo, da se s tem strinja, sicer se šteje, da se ne strinja.
5. ARSKTRP o vlogi odloči najkasneje v roku štirih mesecev od predložitve vloge na javni razpis.
6. **PODPORA ZA TEKOČE STROŠKE IN ANIMACIJO**
7. **člen**

**(namen podukrepa)**

Podpora iz tega podukrepa je namenjena sofinanciranju stroškov nastalih pri upravljanju in delovanju LAS, vključno s spremljanjem in vrednotenjem SLR animaciji območja LAS in pomoči potencialnim prejemnikom podpore za razvijanje projektnih idej in pripravo projektov.

1. **člen**

**(upravičenci)**

Upravičenci do podpore so LAS, ki so prejele odločbo iz tretjega odstavka 10. člena te uredbe.

1. **člen**

**(pogoji za pridobitev podpore)**

Za pridobitev podpore iz naslova tega podukrepa morajo biti izpolnjeni naslednji pogoji:

1. aktivnosti, na katere se nanaša zahtevek za izplačilo morajo biti opravljene in se nanašati na obdobje, na katero se nanaša zahtevek za izplačilo;
2. tekoči stroški in stroški animacije morajo biti vodeni ločeno in jasno razmejeni;
3. LAS mora za opravljeno storitev, ki jo zanj opravlja upravljavec LAS preveriti ustreznost računov in plačati vse račune.
4. **člen**

**(upravičeni stroški)**

1. Upravičeni stroški v okviru tega podukrepa so:

* operativni stroški,
* stroški osebja,
* stroški usposabljanja osebja za potrebe upravljanja in delovanja LAS,
* stroški, vezani na odnose z javnostmi in promocijo LAS, vključno s stroški povezovanja,
* finančni stroški,
* stroški, nastali s spremljanjem, vrednotenjem SLR,
* stroški nastali z izvedbo aktivnosti animacije območja,
* stroški, nastali z usposabljanjem partnerjev v projektih,
* stroški, nastali s promocijo, obveščanjem in informiranjem območja o SLR in pristopu LEADER.

1. Zgornje priznane vrednosti upravičenih stroškov so določene v Katalogu najvišjih priznanih vrednosti kot ga določa 42. člen te uredbe.
2. Upravičeni so samo stroški, nastali po izdaji odločbe o potrditvi LAS iz tretjega odstavka 10. člena te uredbe.
3. Tekoči stroški in stroški animacije, se posamezni LAS financirajo samo iz naslova tega podukrepa, ne glede na to, da LAS izvaja naloge upravljanja in vodenja tudi za druge sklade iz 1. točke 32. člena Uredbe 1303/2013/EU.
4. Do podpore niso upravičeni naslednji stroški:

* stroški materiala, opreme in storitev, namenjenih za zasebno rabo,
* splošni upravni stroški,
* prispevek v naravi,
* obresti na dolgove,
* DDV,
* rabljena oprema in mehanizacija,
* štipendije, nagrade,
* naročnine na časopise in drugo periodiko,
* stroški, nastali z izvajanjem nalog javnih služb,
* stroški, ki so nastali z aktivnostmi, vezanimi izvajanje ukrepov LEADER v okviru programskega obdobja 2007–2013.

1. **člen**

**(finančne določbe)**

1. LAS lahko za izvajanje tega podukrepa nameni do največ 25 odstotkov skupnih javnih izdatkov nastalih pri SLR.
2. Stopnja podpore lahko predstavlja do 85 odstotkov upravičenih stroškov iz naslova tega podukrepa.
3. Podpora se izplača na podlagi zahtevka za izplačilo za tekoče stroške in animacijo.
4. LAS lahko v posameznem koledarskem letu vloži največ tri zahtevka za izplačilo v okviru tega podukrepa. Obdobja, na katera se nanaša posamezni zahtevek za izplačilo, se med seboj ne smejo prekrivati.
5. Najnižji zaprošeni znesek podpore posameznega zahtevka za izplačilo iz naslova tega podukrepa je 5.000 eurov.
6. **VLOŽITEV VLOG**
7. **člen**

**(vložitev vlog)**

1. LAS mora vse vloge oddati preko elektronskega sistema na ARSKTRP, imeti mora varen elektronski predal in kvalificirano elektronsko potrdilo.
2. Ne glede na prejšnji odstavek mora LAS SLR z vsemi obveznimi poglavji poslati priporočeno preko izvajalca poštnih storitev na naslov: Agencija za kmetijske trge in razvoj podeželja, Dunajska cesta 160, 1000 Ljubljana ali oddati na vložišču ARSKTRP.
3. Pravica do podpore se LAS dodeli z odločbo o pravici do sredstev na podlagi predložene posamezne vloge na ARSKTRP.
4. Podrobna navodila za izdelavo in vložitev vlog v elektronski sistem ARSKTRP se objavijo na spletni strani Programa razvoja podeželja.
5. **KATALOG NAJVIŠJIH PRIZNANIH VREDNOSTI**
6. **člen**

**(katalog najvišjih priznanih vrednosti)**

1. Katalog najvišjih priznanih vrednosti določa najvišje priznane vrednosti stroškov za naslednje kategorije stroškov:

* gradbena in obrtniška dela,
* nakup opreme in mehanizacije,
* splošne stroške,
* tekoče stroške in animacijo in
* ostale stroške povezane z izvedbo aktivnosti.

1. Z določitvijo najvišjih priznanih vrednosti posameznih stroškov se zagotavlja večja transparentnost, racionalnost porabe javnih sredstev in smiselnost stroškov.
2. Če se končni prejemnik v skladu s predpisi, ki urejajo javno naročanje, ne šteje za naročnika, se končnemu prejemniku stroški priznajo le do najvišje priznane vrednosti stroška, opredeljenega s katalogom stroškov. V vlogi je potrebno za stroške, opredeljene v katalogu stroškov, predložiti en predračun ter stroškovno ovrednoten popis del.
3. Za stroške storitev, dobav, del in opreme, ki so višji od 10.000 eurov (brez DDV) in niso opredeljeni v katalogu, mora končni prejemnik pridobiti tržno primerljive pisne ponudbe najmanj treh med seboj neodvisnih ponudnikov. V primeru, da so ti stroški nižji od 10.000 eurov (brez DDV) in niso opredeljeni v katalogu, zadostuje predložitev enega predračuna. V obeh primerih pa je potrebno predložiti stroškovno ovrednoten popis del.
4. Pri izvedbi projektnih aktivnosti končni prejemnik ne sme sodelovati s podjetji ali posamezniki, s katerimi bi zaradi sodelovanja lahko prišlo do dogovarjanja o netržnih pogojih poslovanja.
5. Katalog najvišjih priznanih vrednosti sprejme minister s sklepom in se ga objavi na spletni strani MKO.
6. Za upravljanje kataloga stroškov je odgovoren MKO. Katalog pripravi in enkrat letno posodobi neodvisni zunanji izvajalec.
7. **ZAHTEVEK ZA IZPLAČILO**
8. **člen**

**(zahtevek za izplačilo)**

1. Rok za vložitev posameznega zahtevka za izplačilo se določi v odločbi o pravici do sredstev.
2. Ne glede na prejšnji odstavek, LAS zahtevek za tekoče stroške in animacijo vlaga v skladu s terminskim načrtom LAS ob upoštevanju pogoja iz četrtega odstavka iz 40. člena te uredbe.
3. LAS mora oddati zahtevek za izplačilo preko elektronskega sistema ARSKTRP.
4. Podrobna navodila za izdelavo zahtevkov za izplačilo in vložitev le-teh v elektronski sistem ter način posredovanja obveznih dokazil na ARSKTRP se objavijo na spletni strani Programa razvoja podeželja.
5. Sredstva se LAS izplačajo na podlagi vloženega zahtevka za izplačilo.
6. Ne glede na prejšnji odstavek, se v primeru podukrepa »Pripravljalna podpora« znesek enkratne finančne podpore izplača na podlagi odločbe o potrditvi SLR.
7. Pred vložitvijo posameznega zahtevka za izplačilo mora biti operacija, na katerega se zahtevek za izplačilo nanaša, oziroma posamezna faza, zaključena. Vsi računi morajo biti plačani in pridobljena morajo biti vsa potrebna dovoljenja.
8. Zahtevku za izplačilo mora LAS priložiti:
9. originalne izvode računov ali overjene kopije računov, ki se s strani ARSKTRP ne vračajo,
10. originalna dokazila o plačilih, ki se s strani ARSKTRP ne vračajo,
11. poročilo o opravljenem delu,
12. kopije vseh veljavnih pogodb ter aneksov k pogodbam, ki se nanašajo na uveljavljene stroške,
13. pri gradbenih delih končno gradbeno situacijo, ki jo potrdi pooblaščeni nadzorni organ, oziroma natančno specifikacijo po vrstah gradbenih del po cenah na enoto in porabljenih količinah,
14. v primeru postopkov javnih naročil vso dokumentacijo o naročilu,
15. pri uveljavljanju prispevka v naravi morajo biti priložena dokazila o vrsti opravljenih aktivnosti, po dnevih in urnih postavkah, katerih višino mora LAS utemeljiti.
16. Sredstva se izplačajo na podlagi popolnega zahtevka za izplačilo po opravljeni kontroli v skladu s 51. členom te uredbe.
17. Sredstva se izplačajo na transakcijski račun LAS, ki jih mora najkasneje v roku petih delovnih dni prenakazati na račun končnega prejemnika. LAS mora vzpostaviti ustrezen sistem na podlagi katerega bo lahko zagotavljal sledljivost nakazil.
18. **OMEJITEV PODPORE**
19. **člen**

**(omejitev podpore)**

1. Podpora se ne dodeli in izplača za tiste upravičene stroške, za katere je končni prejemnik že prejel sredstva državnega proračuna Republike Slovenije ali sredstva Evropske unije.
2. Če je končni prejemnik po tej uredbi občina, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.
3. V primeru podukrepa »Podpora za tekoče stroške in animacijo« se prispevek občin, ki so partnerice v LAS, z vidika Evropske unije ne štejejo kot prejeta javna sredstva Republike Slovenije.
4. Podpora se ne dodeli za naložbe izven ozemlja Republike Slovenije.
5. **člen**

**(oblika podpore)**

Podpora se dodeli v obliki nepovratnih sredstev, in sicer se 80 odstotkov sredstev zagotovi iz naslova EKSRP, 20 odstotkov pa iz naslova proračuna Republike Slovenije.

1. **OBVEZNOSTI PO IZPLAČILU PODPORE**
2. **člen**

**(obveznosti v zvezi s sofinanciranimi operacijami)**

1. Podprta naložba, se mora uporabljati izključno za namen in dejavnost, za katero je bila podpora izplačana še najmanj pet let po zadnjem izplačilu podpore.
2. Še pet let po zadnjem izplačilu podpore se v povezavi z izvedeno naložbo ne sme uvajati bistvenih sprememb oziroma odtujiti naložbe.
3. LAS mora za obdobje izvajanja programa vsako leto do 31. marca poročati o doseganju ciljev SLR in izpolnjevanju obveznosti za preteklo leto. Poročilo izpolni v elektronski sistem ARSKTRP. Podrobna navodila o vsebini poročila o doseganju ciljev se objavijo na spletni strani Programa razvoja podeželja.
4. **člen**

**(označevanje projektov)**

LAS mora zagotoviti ustrezno označitev projekta v skladu z navodili OU, ki so objavljena na spletni strani Programa razvoja podeželja, in na ta način zagotoviti obveščanje javnosti o izvedenih naložbah in projektih, sofinanciranih iz naslova EKSRP.

1. **člen**

**(hramba dokumentacije)**

(1) LAS mora hraniti vso dokumentacijo, ki je bila podlaga za ustanovitev LAS, izbor upravljavca LAS in izbor operacij, še najmanj pet let po zaključku izvajanja tega programskega obdobja.

(2) Končni prejemniki, ki pridobijo podporo na podlagi te uredbe, morajo vso dokumentacijo, ki je bila podlaga za izplačilo podpore, hraniti še najmanj pet let od dneva zadnjega izplačila podpore.

1. **člen**

**(spremljanje in vrednotenje)**

1. LAS mora v skladu z 71. členom Uredbe 1303/2013/EU zagotoviti vse potrebne informacije, potrebne za omogočanje spremljanja in vrednotenja.
2. LAS mora spremljati izvajanje operacij in o tem poročati OU v skladu s tretjim odstavkom 46. člena te uredbe.
3. LAS mora v SLR opredeliti teme in aktivnosti vrednotenja, način zbiranja podatkov, časovni okvir, človeške in finančne vire ter način upoštevanja priporočil vrednotenj.
4. V skladu s 4. točko prvega odstavka 7. člena te uredbe je vrednotenje SLR naloga LAS. LAS lahko to nalogo opravi tudi v sodelovanju z zunanjim neodvisnim svetovalcem ali jo v celoti prenese na zunanjega neodvisnega izvajalca.
5. OU v sodelovanju LAS vzpostavi sistem usklajenega izvajanja spremljanja in vrednotenja.
6. **NEIZPOLNJEVANJE OBVEZNOSTI**
7. **člen**

**(sankcije za neizpolnjevanje obveznosti)**

1. Neizpolnjevanje in kršitev obveznosti se sankcionira v skladu z Uredbo 65/2011/EU.
2. V primerih kršitev obveznosti iz tega člena ARSKTRP v roku 90 dni od dneva ugotovitve nepravilnosti izda LAS odločbo, s katero zahteva vračilo že izplačanih sredstev v proračun Republike Slovenije skupaj z zakonitimi zamudnimi obrestmi v skladu s 57. členom zakona, ki ureja kmetijstvo.
3. Če LAS ne odstopi od dodeljene podpore v skladu s 55. členom zakona, ki ureja kmetijstvo ali zamudi rok za vložitev zahtevka za izplačilo, se ga izključi iz zadevnega podukrepa »Podpora za tekoče stroške in animacijo« za koledarsko leto neizpolnitve obveznosti in naslednje koledarsko leto.
4. LAS ni treba vrniti že izplačane podpore v primerih višje sile in izrednih okoliščin v skladu z 2. točko 2. člena Uredbe 1306/2013/EU.
5. LAS, ki krši določbo tretjega odstavka 46. člena te uredbe, se ob prvem zahtevku za izplačilo za tekoče stroške in animacijo izplača le 80 odstotkov zaprošenega zneska, 20 odstotkov pa je za tisti LAS izgubljenih.
6. LAS, ki iz neutemeljenega razloga ne omogoči in nepreklicno odkloni kontrolo na kraju samem ali ne omogoči dostopa do dokumentacije o operaciji, mora v proračun Republike Slovenije vrniti vsa izplačana sredstva za namen izvajanja podukrepa »Podpora za tekoče stroške in animacijo« v skladu s 57. členom zakona, ki ureja kmetijstvo.
7. LAS, ki ni označil projekta v skladu z navodili, objavljenimi na spletni strani Programa razvoja podeželja, mora obveznost izpolniti v skladu z rokom, ki mu ga ob ugotovljeni nepravilnosti določi ARSKTRP. Če tega ne izpolni, mora v proračun Republike Slovenije vrniti vsa izplačana sredstva za namen izvajanja podukrepa »Podpora za tekoče stroške in animacijo« v skladu s 57. členom zakona, ki ureja kmetijstvo.
8. Če LAS oziroma končni prejemnik odtuji naložbo brez predhodne odobritve ARSKTRP, mora LAS v proračun Republike Slovenije vrniti vrednost vseh izplačanih sredstev v okviru operacije v skladu s 57. členom zakona, ki ureja kmetijstvo.
9. Če se ugotovi, da je LAS namerno vložil napačno prijavo (navajanje lažnih podatkov, izjav), mora LAS v proračun Republike Slovenije vrniti vsa izplačana sredstva v skladu s 57. členom zakona, ki ureja kmetijstvo in Uredbo 65/2011/EU.
10. V okviru ugotovljenih nepravilnosti v povezavi z izbirnimi postopki za izbor operacij za uresničevanje ciljev SLR se LAS odvzame pravica do koriščenja sredstev v višini 10 odstotkov od zneska določenega v odločbi iz tretjega odstavka 10. člena te uredbe. V kolikor je LAS porabil že vse pravice porabe, mora v proračun RS vrniti 10 odstotkov izplačanih sredstev v skladu s 57. členom zakona, ki ureja kmetijstvo

1

1. **KONTROLA NAD IZVAJANJEM**
2. **člen**

**(nadzor nad izvajanjem podukrepov)**

1. Kontrolo nad izvajanjem podukrepov se izvaja v skladu z Uredbo 65/2011/EU.
2. Kontrolo na kraju samem izvaja ARSKTRP. LAS je pri najavljeni kontroli dolžen obvestiti in zagotoviti prisotnost končnega prejemnika oziroma v primeru podukrepa »Podpora za tekoče stroške in animacijo« pa upravljavca LAS.
3. LAS mora omogočiti dostop do dokumentacije o operaciji ter kontrolo na kraju samem ARSKTRP, OU, revizijskemu organu in drugim organom, ki opravljajo nadzor nad porabo finančnih sredstev EKSRP.
4. ARSKTRP in MKO lahko kadarkoli ugotavljata dejansko stanje in izpolnjevanje obveznosti LAS in končnega prejemnika.
5. **PREHODNA IN KONČNA DOLOČBA**
6. **člen**

**(odločitev o vlogah)**

Vloge za pridobitev podpore po tej uredbi se lahko vložijo še pred potrditvijo PRP 2014–2020, o njih pa se odloča v skladu s PRP 2014–2020, potrjenim s strani Evropske komisije.

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne .2014

EVA 2014-2330-0065

Vlada Republike Slovenije

mag. Alenka Bratušek

**Priloga 1: Seznam naselij z več kot 10.000 prebivalci**

|  |  |
| --- | --- |
| **Naselje** | **Število prebivalcev** |
| Ljubljana | 274.517 |
| Maribor | 94.601 |
| Celje | 37.501 |
| Kranj | 37.119 |
| Velenje | 25.412 |
| Koper/Capodistria | 25.066 |
| Novo mesto | 23.221 |
| Ptuj | 17.906 |
| Trbovlje | 14.784 |
| Kamnik | 13.657 |
| Jesenice | 13.213 |
| Nova Gorica | 12.902 |
| Domžale | 12.699 |
| Škofja Loka | 11.848 |
| Murska Sobota | 11.384 |
| Izola/Isola | 11.272 |

Vir: SURS, 2014

**Priloga 2: Merila za izbor SLR**

|  |  |
| --- | --- |
| **Merila** | **Najvišje možno število točk** |
| Usklajenost SLR s cilji Programa razvoja podeželja RS 2014–2020, | 6 |
| Usklajenost ciljev SLR z razvojnimi potrebami območja | 6 |
| Usklajenost ciljev SLR z drugimi razvojnimi usmeritvami območja | 5 |
| Vsebina SLR | 20 |
| Uresničljivost izvedbe SLR | 10 |
| Merljivost učinkov SLR | 10 |
| Trajnostna naravnanost SLR, | 16 |
| Inovativnost SLR | 6 |
| Vključenost lokalnih akterjev v pripravo SLR | 5 |
| Ustreznost in učinkovitost partnerstva | 6 |
| Usklajenost finančnega načrta s hierarhijo ciljev | 10 |
| **Skupaj** | **100** |

1. ,Usklajenost SLR s cilji Programa razvoja podeželja RS 2014–2020

|  |  |  |
| --- | --- | --- |
| **Najvišje možno število točk** |  | **6** |
| Usklajenost SLR s cilji Programa razvoja podeželja RS 2014–2020 |  | Število točk |
| SLR je v celoti usklajena s cilji PRP 2014–2020 |  | 6 |
| SLR je delno ali ni usklajena s cilji PRP 2014–2020\* |  | 0 |

\* Če SLR ni usklajena s cilji PRP 2014–2020 se zavrne.

1. Usklajenost ciljev SLR z razvojnimi potrebami območja

|  |  |
| --- | --- |
| **Najvišje možno število točk** | **6** |
| Usklajenost ciljev SLR z razvojnimi potrebami območja | Število točk |
| Cilji SLR so usklajeni z razvojnimi potrebami območja | 6 |
| Cilji SLR niso usklajeni z razvojnimi potrebami območja\* | 0 |

\* Če cilji SLR niso usklajeni z razvojnimi potrebami območja se SLR zavrne.

1. Usklajenost ciljev SLR z drugimi razvojnimi usmeritvami območja

|  |  |
| --- | --- |
| **Najvišje možno število točk** | **5** |
| Usklajenost ciljev SLR z drugimi razvojnimi usmeritvami območja | Število točk |
| Cilji SLR so usklajeni z drugimi razvojnimi usmeritvami območja | 5 |
| Cilji SLR so delno usklajeni z drugimi razvojnimi usmeritvami območja | 2 |
| Cilji SLR niso usklajeni z drugimi razvojnimi usmeritvami območja | 0 |

1. Vsebina SLR

|  |  |  |
| --- | --- | --- |
| **Najvišje možno število točk** | | **20** |
| Vsebina SLR |  | Število točk |
| Skladnost SLR | Poglavja so med sabo skladna in usklajena | 5 |
| Ni navezave med različnimi poglavji | 0 |
| SWOT analiza se nanaša tudi na izkušnje iz programskega obdobja 2007–2013 | Da | 3 |
| Ne | 0 |
| SWOT analiza je skladna s potrebami območja | Da | 3 |
| Ne | 0 |
| Merila za izbor operacij in kontrolni listi | Merila so jasna in natančno definirana, obstajajo kontrolne liste | 3 |
| Merila so jasna in natančno definirana, ni kontrolnih list | 2 |
| Merila niso jasna in so slabo definirana | 0 |
| Razvojna analiza temelji na analizi stanja | Da | 3 |
| Delno | 2 |
| Ne | 0 |
| SLR vključuje tudi »Sodelovanje LAS« | Da | 3 |
| Ne | 0 |

1. Uresničljivost izvedbe SLR

|  |  |
| --- | --- |
| **Najvišje možno število točk** | **10** |
| Uresničljivost izvedbe SLR | Število točk |
| Jasno opredeljene potrebe območja, cilji sledijo uresničevanju potreb posameznega območja | 10 |
| Jasno opredeljene potrebe območja, cilji delno sledijo uresničevanju potreb posameznega območja | 5 |
| Potrebe območja niso jasno opredeljene, cilji niso jasno definirani | 0 |

1. Merljivost učinkov SLR

|  |  |
| --- | --- |
| **Najvišje možno število točk** | **10** |
| Merljivost učinkov SLR | Število točk |
| Jasno opredeljeni cilji, merljivi, določena natančna hierarhija ciljev | 10 |
| Cilji so jasni, merljivi, vendar ni opredeljena hierarhija ciljev | 5 |
| Cilji so definirani, vendar niso merljivi, hierarhija ciljev je opredeljena oziroma cilji niso jasni, niso merljivi, hierarhija ciljev ni opredeljena | 0 |

1. Trajnostna naravnanost SLR

|  |  |  |
| --- | --- | --- |
| **Najvišje možno število točk** | | **16** |
| Trajnostna naravnanost SLR | Časovno obdobje | Število točk |
| Cilji dolgoročno prispevajo k razvoju območja | Obdobje daljše od sedmih let | 5 |
| Za obdobje sedmih let | 3 |
| Za obdobje krajše od sedmih let | 0 |
| Predvidena raba endogenih potencialov območja | Da | 5 |
| Ne | 0 |
| SLR vključuje skrb za okolje in okoljsko naravnane projekte | Da | 3 |
| Ne | 0 |
| SLR je usmerjena v ustvarjanje novih delovnih mest | Da | 3 |
| Ne | 0 |

1. Inovativnost SLR

|  |  |
| --- | --- |
| **Najvišje možno število točk** | **6** |
| Inovativnost SLR\* | Število točk |
| Inovativna uporaba lokalnih virov | 3 |
| Inovativno povezovanje lokalnih sektorjev | 3 |
| Inovativnost v SLR ni predvidena | 0 |

\* Točke se lahko pridobi na podlagi obeh parametrov.

1. Vključenost lokalnih akterjev v pripravo SLR

|  |  |
| --- | --- |
| **Najvišje možno število točk** | **5** |
| Vključenost lokalnih akterjev v pripravo SLR\* | Število točk |
| Pobuda za pripravo SLR je prišla od »spodaj navzgor« s strani lokalnega prebivalstva | 5 |
| Pobudo za pripravo SLR je podala občina | 2 |
| Pobudo za pripravo SLR je podal upravljavec LAS v programskem obdobju 2007–2013 ali potencialni upravljavec\* LAS v programskem obdobju 2014–2020 | 2 |
| Pobudo za pripravo SLR je podal zunanji svetovalec | 2 |

\* Sodelujoči partnerji, število sej, liste prisotnosti, zapisniki.

\*\* Če je oddal vlogo na javni razpis za upravljavca LAS in čeprav ni bil izbran se šteje kot potencialni upravljavec LAS.

1. Ustreznost in učinkovitost partnerstva

|  |  |
| --- | --- |
| **Najvišje možno število točk** | **6** |
| Ustreznost in učinkovitost partnerstva\* | Število točk |
| Iz SLR je razvidno, da je LAS sposobna oblikovati in uresničevati cilje SLR (kadrovske kapacitete, finančni viri, izkušnje in znanje)\* | 3 |
| Naloge LAS so jasno definirane, postopki so pregledni, opisana je odgovornost posameznih členov v LAS | 3 |

\* Točke se lahko pridobi na podlagi obeh parametrov.

1. Usklajenost finančnega načrta s hierarhijo ciljev

|  |  |
| --- | --- |
| **Najvišje možno število točk** | **10** |
| Usklajenost finančnega načrta s hierarhijo ciljev | Število točk |
| Finančni načrt je usklajen s hierarhijo ciljev | 10 |
| Finančni načrt ni usklajen s hierarhijo ciljev | 0 |

\* Če finančni načrt ni usklajen z razvojnimi potrebami območja se SLR zavrne.

**Priloga 3: Vrednost točke za izračun podpore**

Točka za izračun podpore kot jo določa šesti odstavek 13. člena te uredbe je ovrednotena na naslednji način:

|  |  |  |  |
| --- | --- | --- | --- |
|  |  | **Število/koeficient razvitosti** | **Vrednost (v EUR)** |
| a | **Prebivalec** | 1 | 10 |
| b | **Površina (v km2)** | 1 | 550 |
| c | **Razvitost občin** | pod 0,90 | 90.000 |
| od 0,91 do 1,00 | 70.000 |
| ob 1,01 do 1,10 | 60.000 |
| od 1,11 do 1,60 | 55.000 |

**Opis metodologije:**

**Prebivalec**

Število prebivalcev, ki so vključeni v posamezni LAS se pomnoži z zneskom iz stolpca vrednost (v EUR). Za izračun števila prebivalcev se uporabijo podatki Statističnega urada Republike Slovenije po naseljih na datum 31. 12. 2013. V izračun se ne štejejo naselja iz seznama v Prilogi 1 te uredbe.

Izračun:

a = Število prebivalcev LAS \* 10 EUR

**Površina**

Površina (v km2), ki jo posamezna LAS pokriva, se pomnoži z zneskom iz stolpca vrednost (v EUR). Za izračun površine LAS se upoštevajo podatki SURS – velikost občin.

Izračun:

b = Površina LAS \* 550 EUR

**Razvitost občin**

Razvitost občin se določi na podlagi kriterijev, ki jih določa Uredba o metodologiji za določitev razvitosti občin (Uradni list RS, št. 102/12). Določi se na podlagi kazalnikov razvitosti občine (bruto dodana vrednost gospodarskih družb na zaposlenega, osnova za dohodnino na prebivalca občine in število delovnih mest na število delovno aktivnega prebivalstva občine), kazalnikov ogroženosti občine (indeks staranja prebivalstva občine ter stopnja registrirane brezposelnosti in stopnja delovne aktivnosti na območju občine) in kazalnikov razvojnih možnosti (oskrbljenost z dobrinami in storitvami javnih komunalnih služb (delež prebivalcev, ki imajo priključek na javno kanalizacijo), opremljenost s kulturno infrastrukturo (kulturni spomeniki in objekti javne kulturne infrastrukture), delež območij Natura 2000 v občini in poseljenost občine).

Izračun:

Seštevek vrednosti glede na umestitev posamezne občine pod določeni koeficient (glej Priloga 4).

c = (št. občin s koeficientom pod 0,90 \* 90.000 EUR) + (št. občin s koeficientom od 0,91 do 1,00 \* 70.000 EUR) + (št. občin s koeficientom od 1,01 do 1,10 \* 60.000 EUR) + (št. občin s koeficientom od 1,1 do 1,60 \* 55.000 EUR)

Priloga 4: Koeficienti razvitosti občin za leti 2013 in 2014

|  |  |  |  |
| --- | --- | --- | --- |
| **Občina** | **Koeficient razvitosti občine** | **Občina** | **Koeficient razvitosti občine** |
| Ajdovščina | 1,04 | Moravske Toplice | 0,81 |
| Apače | 0,87 | Mozirje | 1,08 |
| Beltinci | 0,93 | Murska Sobota | 1,1 |
| Benedikt | 1,02 | Muta | 1 |
| Bistrica ob Sotli | 0,56 | Naklo | 1,19 |
| Bled | 1,14 | Nazarje | 1,15 |
| Bloke | 1,01 | Nova Gorica | 1,19 |
| Bohinj | 0,93 | Novo mesto | 1,32 |
| Borovnica | 1,05 | Odranci | 1,12 |
| Bovec | 0,83 | Oplotnica | 0,98 |
| Braslovče | 1 | Ormož | 0,96 |
| Brda | 1,08 | Osilnica | 0,58 |
| Brezovica | 1,04 | Pesnica | 0,91 |
| Brežice | 1,04 | Piran/Pirano | 1,05 |
| Cankova | 0,74 | Pivka | 0,97 |
| Celje | 1,19 | Podčetrtek | 0,9 |
| Cerklje na Gorenjskem | 1,22 | Podlehnik | 0,83 |
| Cerknica | 1,12 | Podvelka | 0,79 |
| Cerkno | 1,13 | Poljčane | 0,89 |
| Cerkvenjak | 0,9 | Polzela | 1,07 |
| Cirkulane | 0,75 | Postojna | 1,11 |
| Črenšovci | 0,9 | Prebold | 1,12 |
| Črna na Koroškem | 0,99 | Preddvor | 0,93 |
| Črnomelj | 0,95 | Prevalje | 1,11 |
| Destrnik | 0,98 | Ptuj | 0,98 |
| Divača | 0,98 | Puconci | 0,79 |
| Dobje | 0,95 | Rače - Fram | 1,01 |
| Dobrepolje | 1,11 | Radeče | 1,02 |
| Dobrna | 1,05 | Radenci | 0,99 |
| Dobrova - Polhov Gradec | 1,18 | Radlje ob Dravi | 1 |
| Dobrovnik/Dobronak | 0,77 | Radovljica | 1,09 |
| Dol pri Ljubljani | 1,3 | Ravne na Koroškem | 1,17 |
| Dolenjske Toplice | 0,95 | Razkrižje | 0,94 |
| Domžale | 1,33 | Rečica ob Savinji | 0,92 |
| Dornava | 0,98 | Renče - Vogrsko | 1,03 |
| Dravograd | 1,05 | Ribnica | 1,1 |
| Duplek | 0,94 | Ribnica na Pohorju | 0,77 |
| Gorenja vas - Poljane | 1,12 | Rogaška Slatina | 1,05 |
| Gorišnica | 0,98 | Rogašovci | 0,52 |
| Gorje | 0,92 | Rogatec | 1,02 |
| Gornja Radgona | 0,95 | Ruše | 0,95 |
| Gornji Grad | 0,87 | Selnica ob Dravi | 1 |
| Gornji Petrovci | 0,59 | Semič | 0,88 |
| Grad | 0,62 | Sevnica | 1,06 |
| Grosuplje | 1,31 | Sežana | 1,11 |
| Hajdina | 0,96 | Slovenj Gradec | 1,1 |
| Hoče - Slivnica | 1 | Slovenska Bistrica | 1,01 |
| Hodoš/Hodos | 0,5 | Slovenske Konjice | 1,12 |
| Horjul | 1,29 | Sodražica | 1,05 |
| Hrastnik | 1,06 | Solčava | 0,54 |
| Hrpelje - Kozina | 0,98 | Središče ob Dravi | 0,87 |
| Idrija | 1,17 | Starše | 0,9 |
| Ig | 1,11 | Straža | 1,12 |
| Ilirska Bistrica | 1,01 | Sveta Ana | 0,87 |
| Ivančna Gorica | 1,19 | Sveta Trojica v Slov. goricah | 0,92 |
| Izola/Isola | 1,19 | Sveti Andraž v Slov. goricah | 0,98 |
| Jesenice | 1,15 | Sveti Jurij | 0,81 |
| Jezersko | 0,85 | Sveti Jurij v Slov. goricah | 0,87 |
| Juršinci | 0,89 | Sveti Tomaž | 0,92 |
| Kamnik | 1,21 | Šalovci | 0,58 |
| Kanal | 1,09 | Šempeter - Vrtojba | 1,32 |
| Kidričevo | 1,08 | Šenčur | 1,26 |
| Kobarid | 0,94 | Šentilj | 1 |
| Kobilje | 0,63 | Šentjernej | 0,97 |
| Kočevje | 0,88 | Šentjur | 1,04 |
| Komen | 0,8 | Šentrupert | 1,06 |
| Komenda | 1,33 | Škocjan | 1,04 |
| Koper/Capodistria | 1,19 | Škofja Loka | 1,18 |
| Kostanjevica na Krki | 0,94 | Škofljica | 1,22 |
| Kostel | 0,59 | Šmarje pri Jelšah | 1,03 |
| Kozje | 0,68 | Šmarješke Toplice | 1,16 |
| Kranj | 1,21 | Šmartno ob Paki | 1,08 |
| Kranjska Gora | 1,01 | Šmartno pri Litiji | 1,09 |
| Križevci | 0,99 | Šoštanj | 1,26 |
| Krško | 1,18 | Štore | 1,14 |
| Kungota | 0,99 | Tabor | 0,95 |
| Kuzma | 0,51 | Tišina | 0,9 |
| Laško | 1,09 | Tolmin | 1,03 |
| Lenart | 1,11 | Trbovlje | 0,99 |
| Lendava/Lendva | 0,86 | Trebnje | 1,23 |
| Litija | 1,15 | Trnovska vas | 0,94 |
| Ljubljana | 1,31 | Trzin | 1,52 |
| Ljubno | 0,98 | Tržič | 0,96 |
| Ljutomer | 0,94 | Turnišče | 0,93 |
| Log - Dragomer | 1,08 | Velenje | 1,24 |
| Logatec | 1,21 | Velika Polana | 0,66 |
| Loška dolina | 1,06 | Velike Lašče | 1,08 |
| Loški Potok | 0,79 | Veržej | 0,87 |
| Lovrenc na Pohorju | 0,87 | Videm | 0,88 |
| Luče | 0,8 | Vipava | 1,01 |
| Lukovica | 1,21 | Vitanje | 1 |
| Majšperk | 0,85 | Vodice | 1,15 |
| Makole | 0,85 | Vojnik | 1,07 |
| Maribor | 1,03 | Vransko | 1 |
| Markovci | 0,96 | Vrhnika | 1,18 |
| Medvode | 1,18 | Vuzenica | 0,94 |
| Mengeš | 1,26 | Zagorje ob Savi | 1,15 |
| Metlika | 1,04 | Zavrč | 0,9 |
| Mežica | 1,14 | Zreče | 1,16 |
| Miklavž na Dravskem polju | 1,06 | Žalec | 1,12 |
| Miren - Kostanjevica | 0,89 | Železniki | 1,15 |
| Mirna | 1,23 | Žetale | 0,81 |
| Mirna Peč | 1,11 | Žiri | 1,23 |
| Mislinja | 0,96 | Žirovnica | 0,97 |
| Mokronog - Trebelno | 1,08 | Žužemberk | 0,98 |
| Moravče | 1,16 |  |  |
| Vir: Ministrstvo za finance, Koeficienti razvitosti občin za leti 2013 in 2014. | | | |